CELEX: 62008FN0019
Language: da
Date: 2008-02-26 00:00:00
Title: Sag F-19/08: Sag anlagt den 26. februar 2008 — Bennet m.fl. mod KHIM

26.4.2008   
            
            
               DA
            
            
               Den Europæiske Unions Tidende
            
            
               C 107/44
            
         Sag anlagt den 26. februar 2008 — Bennet m.fl. mod KHIM
   (Sag F-19/08)
   (2008/C 107/78)
   Processprog: fransk
   Parter
   
      Sagsøgere: Kelly-Marie Bennet (Mutxamel, Spanien) m.fl. (ved avocat G. Vandersanden)
   
      Sagsøgt: Kontoret for Harmonisering i det Indre Marked (Varemærker og Design)
   Søgsmålets genstand og beskrivelse af tvisten
   Dels annullation af meddelelserne om de almindelige udvælgelsesprøver KHIM/AD/02/07 og KHIM/AST/02/07 for så vidt som disse meddelelser fratager sagsøgerne enhver mulighed for at blive optaget på reservelisten, skønt de er forpligtet til at deltage i prøverne i henhold til det tidsubegrænsede opsigelsesvilkår, der ulovligt er indsat i deres kontrakter i dette øjemed. Dels en påstand om erstatning for den ikke-økonomiske skade, sagsøgerne har lidt.
   Sagsøgernes påstande
   
               —
            
            
               De almindelige udvælgelsesprøver KHIM/AD/02/07 og KHIM/AST/02/07 annulleres.
            
         
               —
            
            
               Sagsøgte tilpligtes at erstatte den ikke-økonomiske skade, sagsøgerne har lidt, og som med rimelighed og med forbehold af ændringer kan ansættes til 25 000 EUR pr. sagsøger.
            
         
               —
            
            
               Kontoret for Harmonisering i det indre Marked (Varemærker og Design) tilpligtes at betale sagens omkostninger.